**ΔΗΜΟΤΙΚΟ ΣΧΟΛΕΙΟ ΕΛΙΚΗΣ**

**ΑΝΑΚΟΙΝΩΣΗ**

**Αγαπητοί γονείς**

Κατόπιν θετικής εισήγησης της Επιτροπής των ειδικών, το Υπουργείο Παιδείας και Θρησκευμάτων έχει ανακοινώσει τη **δια ζώσης επαναλειτουργία των σχολικών μονάδων** **πρωτοβάθμιας εκπαίδευσης (νηπιαγωγείων και δημοτικών σχολείων) από τη Δευτέρα 11/1/2021**.

Για τη δια ζώσης επαναλειτουργία του σχολείου μας  **ελήφθησαν επιπλέον μέτρα πρόληψης από τον κορωνοϊό** αναφορικά με το ζήτημα **του συγχρωτισμού γονέων, κηδεμόνων και άλλων που συνοδεύουν τα παιδιά στο σχολείο.**

* + Η διαφοροποιημένη ώρα προσέλευσης και αναχώρησης, ανά ομάδες τμημάτων δεν είναι εφικτή (το σχολείο μας αποτελεί περίπτωση μαζικής μεταφοράς μαθητών)
	+ Κατά την αποχώρηση των μαθητών το μεσημέρι, υπάρχει πλέον η πρόβλεψη για χρήση περισσοτέρων της μίας εξόδου της σχολικής μας μονάδας. Σύμφωνα με αυτή, **οι μαθητές της Β΄και Γ΄τάξης θα χρησιμοποιούν ως έξοδο και μόνο την πόρτα που βρίσκεται στα κάγκελα κάτω από τα δύο κοντέινερ.** Οι γονείς και οι οδηγοί των ταξί θα παραλαμβάνουν από αυτήν την έξοδο τους μαθητές των παραπάνω τάξεων.

Κατά την προσέλευση των μαθητών το πρωί, **ως είσοδος, θα παραμείνει για όλους η κεντρική είσοδος**

* + Παράλληλα, διατηρούνται σε ισχύ όλα τα ήδη ληφθέντα μέτρα πρόληψης και οι οδηγίες του ΕΟΔΥ, όπως η υποχρεωτική χρήση μάσκας σε εσωτερικούς και εξωτερικούς χώρους, η χρήση αντισηπτικών, οι σχολαστικοί καθαρισμοί.

Σας παρακαλούμε να βοηθήσετε προς αυτήν την κατεύθυνση το σχολείο μας και να συμβάλλετε στην ασφάλεια όλων μας με τις δικές σας ενέργειες (παρκάρισμα αυτοκινήτων, χρήση μάσκας, αποφυγή συνωστισμού).

Ο Σύλλογος Διδασκόντων του σχολείου Ο Διευθυντής του Σχολείου

 Ελευθεριώτης Δημήτριος